Er der begrænsninger for, hvordan jeg må investere på mit pensionsdepot?
Ja, du må højst handle for 20 % af de samlede midler på dit pensionsdepot (kapitalpension, ratepension og aldersopsparing) i aktier og obligationer udstedt af et og samme selskab. For certifikater er grænsen 5 % pr. emittent/udsteder og maksimalt 20 % samlet set i certifikater for din samlede pensionsopsparing i Nordnet. Du må dog investere for hele det årlige opfyldningsfradrag i et og samme værdipapir fra samme selskab. Opfyldningsfradraget, som fastsættes af myndighederne hvert år, er 56.100 kr. (2023). Din samlede investering i certifikater må dog aldrig overstige 20 % af din samlede pensionsopsparing i Nordnet på investeringstidspunktet. Eksempel på ovennævnte:
Depotværdi på pensionsdepot DKK 140.000, og dermed er 20 % af pensionsdepot = DKK 28.000. Dog kan du investere for et beløb, som svarer til opfyldningsfradraget, selvom det overstiger 20 %. I selskab A kan investeres DKK 56.100 I selskab B kan investeres DKK 56.100 I selskab C kan investeres DKK 27.800 Bemærk, at reglen om 20 % i et værdipapir ikke gælder for danske investeringsforeninger og øvrige fonde med UCITS godkendelse.